b'\n_START_ARTICLE_\nAsistent\n_START_PARAGRAPH_\nAsist\xc3\xa8nt (latinsko assistere - pomagati) je visoko\xc5\xa1olski sodelavec, pomo\xc4\x8dnik profesorja na univerzi, zadol\xc5\xbeen za izvedbo vaj. Izjemoma mu lahko dekan podeli tudi pravico (venia legendi et examinandi), da predava in opravlja izpite. Zahteva za habilitacijo v naziv asistenta je navadno diploma iz zahtevane stroke. Naziv je treba obnavljati vsaka tri leta. Ob svoji pedago\xc5\xa1ki obveznosti se lahko asistent dodatno izobra\xc5\xbeuje in dose\xc5\xbee vi\xc5\xa1je znanstvene nazive, kot sta magisterij in doktorat. Z opravljenim doktoratom lahko asistent ob ustrezni izkazani raziskovalni dejavnosti zaprosi za izvolitev v naziv docenta.'